হরিয়াল
হরিয়াল এক ধরনের পায়রা জাতীয় ফলভূক বৃক্ষচারী পাখি। পৃথিবীর সব হরিয়াল ট্রেরন (Treron) গণের অন্তর্গত। এই গণের মোট তেইশটি প্রজাতি এশিয়া ও আফ্রিকা জুড়ে বিস্তৃত। এদের প্রধান খাদ্য ফল। এছাড়া বাদাম ও বীজ খাদ্যতালিকায় রয়েছে। এদের ডানা লম্বা, গোলাকার ও সূঁচালো। প্রজাতিভেদে লেজ বিভিন্ন আকারের। লেজ গোজাকার, গোলাকার বা সূঁচালো। পা বলিষ্ঠ ও বেশ খাটো। পায়ের তলায় মাংসল গদি থাকে যা বৃক্ষে চলাফেরা করার উপযোগী। সাধারণত বৃক্ষবাসী। স্ত্রী ও পুরুষ হরিয়ালের চেহারায় তফাৎ রয়েছে।